钦定古今图书集成/明伦汇编/宫闱典/第080卷 > 梁
## 钦定古今图书集成/明伦汇编/宫闱典/第080卷 > 梁

### 武帝天监九年诏太子及王侯子悉就成均入学

按《梁书武帝本纪》，天监九年春三月乙未，诏曰：“王子
从学，著自《礼经》，贵游咸在，实惟前诰，所以式广义方，
克隆教道。今成均大启，元良齿让，自斯以降，并宜隶
业。皇太子及王侯之子，年在从师者，可令入学。”

### 中大通四年春正月庚午立嫡皇孙大器为宣城郡王

按：《梁书武帝本纪》云云。